

**Қазақстан Республикасы Үкіметінің 2008 жылғы 7 ақпандағы № 115 қаулысына өзгерістер мен толықтыру енгізу туралы**

***Күшін жойған***

Қазақстан Республикасы Үкіметінің 2010 жылғы 20 мамырдағы № 455 Қаулысы. Күші жойылды - Қазақстан Республикасы Үкіметінің 2016 жылғы 2 желтоқсандағы № 765 қаулысымен

      Ескерту. Күші жойылды - ҚР Үкіметінің 02.12.2016 № 765 қаулысымен.

      Қазақстан Республикасының Үкіметі **ҚАУЛЫ ЕТЕДІ:**  
      1. «Қазақстан Республикасының қорғаныс өнеркәсібі кешенін мемлекеттік басқару жүйесін жетілдіру жөніндегі қосымша шаралар туралы» Қазақстан Республикасы Үкіметінің 2008 жылғы 7 ақпандағы № 115 қаулысына мынадай өзгерістер мен толықтыру енгізілсін:  
      1) Қазақстан Республикасы қорғаныс өнеркәсібі кешенінің мәселелері жөніндегі комиссияның құрамына мыналар енгізілсін:

Жақсыбеков           - Қазақстан Республикасының Қорғаныс министрі,  
Әділбек Рыскелдіұлы    төрағаның орынбасары,

Елемесов             - Қазақстан Республикасы Қорғаныс министрлігі  
Омархан Көптілеуұлы    Әскери-техникалық саясат департаменті  
                       бастығының міндетін уақытша атқарушы, хатшы,

Айтжанова            - Қазақстан Республикасының Экономикалық даму  
Жанар Сейдахметқызы    және сауда министрі,

Жәмішев              - Қазақстан Республикасының Қаржы министрі,  
Болат Бидахметұлы

Қырғызбаев          - Қазақстан Республикасы Ұлттық қауіпсіздік  
Болат Исатайұлы       комитеті төрағасының орынбасары - Шекара  
                      қызметінің директоры (келісім бойынша),

Мұхамедияров        - «Қазақстан инжиниринг» ұлттық компаниясы»  
Марат Елжасұлы        акционерлік қоғамының президенті (келісім  
                      бойынша);

      мына:

«Исекешев           - Қазақстан Республикасының Индустрия және  
Әсет Өрентайұлы       сауда министрі»

      деген жол мынадай редакцияда жазылсын:

«Исекешев           - Қазақстан Республикасы Премьер-Министрінің  
Әсет Өрентайұлы       орынбасары - Қазақстан Республикасының  
                      Индустрия және жаңа технологиялар министрі,  
                      төрағаның орынбасары»;

      көрсетілген құрамнан Ахметов Серік Нығметұлы, Ахметов Даниал Кенжетайұлы, Сұлтанов Бақыт Тұрлыханұлы, Ыбыраев Азамат Болатұлы, Нұриманов Мақсұт Әнуарбекұлы, Ноғаев Аюхан Төлеутайұлы шығарылсын;  
      2) көрсетілген қаулымен бекітілген Қазақстан Республикасы қорғаныс өнеркәсібі кешенінің мәселелері жөніндегі комиссия туралы ережеде:  
      3-тармақ 2) тармақшадағы «әзірлеу» деген сөзден кейін «;» белгісі қойылып, мынадай мазмұндағы 3) тармақшамен толықтырылсын:  
      «3) пайдаланылмайтын қару-жарақты өткізу жөнінде ұсыныстар әзірлеу»;  
      7-тармақтағы «Индустрия және сауда министрлігі» деген сөздер «Қорғаныс министрлігі» деген сөздермен ауыстырылсын.  
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                    К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК